Proposta għal regolament tal-Kunsill li jimponi dazju anti-dumping definittiv u jiġbor b’mod definittiv id-dazju provviżorju impost fuq l-importazzjonijiet ta’ dihydromyrcenol li joriġina mill-Indja /* KUMM/2007/0834 finali */





[pic] | KUMMISSJONI TAL-KOMUNITAJIET EWROPEJ | Brussel 20.12.2007 KUMM(2007) 834 finali Proposta għal REGOLAMENT TAL-KUNSILL li jimponi dazju anti-dumping definittiv u jiġbor b’mod definittiv id-dazju provviżorju impost fuq l-importazzjonijiet ta’ dihydromyrcenol li joriġina mill-Indja (preżentata mill-Kummissjoni) MEMORANDUM TA’ SPJEGAZZJONI KUNTEST TAL-PROPOSTA | 110 | Il-bażijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005 (‘ir-Regolament bażiku’) fil-proċedimenti li jikkonċernaw l-importazzjonijiet ta’ dihydromyrcenol li joriġina mill-Indja. | 120 | Il-kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. | 139 | Id-dispożizzjonijiet eżistenti fil-qasam tal-proposta Ma hemm l-ebda dispożizzjoni eżistenti fil-qasam tal-proposta. | 141 | Il-konsistenza ma' politiki u għanijiet oħrajn ta' l-Unjoni Mhux applikabbli. | KONSULTAZZJONI MA’ PARTIJIET INTERESSATI U STIMA TA’ L-IMPATT | Il-konsultazzjoni mal-partijiet interessati | 219 | Il-partijiet interessati kkonċernati mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. | Il-ġbir u l-użu ta’ għarfien espert | 229 | Ma kien hemm l-ebda ħtieġa għal għarfien espert estern. | 230 | Stima ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ġenerali ta' l-impatt imma l-ħtieġa li l-miżuri ma għandhomx ikunu kontra l-"interess Komunitarju" ifisser li l-istima ta' l-impatt usa' tal-miżuri hija parti integrali ta' l-investigazzjoni. | ELEMENTI ġURIDIċI TAL-PROPOSTA | 305 | Taqsira ta’ l-azzjoni proposta Fl-11 ta’ Novembru 2006, il-Kummissjoni ħabbret permezz ta’ avviż ("avviż ta' bidu") ippubblikat fil-Ġurnal Uffiċjali ta’ l-Unjoni Ewropea, il-bidu ta' proċediment anti-dumping fir-rigward ta’ importazzjonijiet fil-Komunità ta’ dihydromyrcenol li joriġina fil-Indja. Il-proċediment anti-dumping inbeda wara lment li ntbagħat fit-29 ta' Settembru 2006 minn żewġ produtturi Komunitarji li jirrappreżentaw proporzjon kbira tal-produzzjoni Komunitarja ta’ dihydromyrcenol, li fih evidenza ta' dumping u ta' ħsara materjali li tirriżulta minnu. Fil-28 ta' Lulju 2007, il-Kummissjoni imponiet, permezz tar-Regolament (KE) Nru 896/2007, dazju anti-dumping provviżorju fuq l-importazzjonijiet fil-Komunità ta’ dihydromyrcenol li joriġina mill-Indja. Il-proposta tal-Kummissjoni mehmuża għal Regolament tal-Kunsill fiha l-konklużjonijiet definittivi rigward dumping, ħsara, kawżalità u l-interess Komunitarju. L-Istati Membri ġew ikkonsultati waqt il-Kumitat ta’ l-Anti-Dumping tal-15 ta’ Novembru 2007. 20 Stat Membru kienu favur l-azzjoni proposta, 1 oppona u 6 ma vvutawx. Huwa propost li l-Kunsill jadotta l-proposta għal Regolament mehmuża li għandha tiġi ppubblikata fil-Ġurnal Uffiċjali ta' l-Unjoni Ewropea sa mhux aktar tard mit-26 ta' Jannar 2008. | 310 | Il-bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. | 329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. | Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/in. | 331 | Il-forma ta' l-azzjoni hija deskritta fir-Regolament bażiku msemmi hawn fuq ma tħallix skop għal deċiżjoni nazzjonali. | 332 | L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u jsir proporzjonali ma' l-għan tal-proposta mhix applikabbli. | L-għażla ta' l-istrumenti | 341 | Strumenti proposti: regolament. | 342 | Mezzi oħra ma jkunux addattati għar-raġuni(jiet) li ġejja/in. Ir-Regolament bażiku msemmi hawn fuq ma jipprevedix għażliet alternattivi. | L-IMPLIKAZZJONI BAġITARJA | 409 | Il-proposta ma għandha l-ebda implikazzjoni fuq il-baġit tal-Komunità. | 1. Proposta għal REGOLAMENT TAL-KUNSILL li jimponi dazju anti-dumping definittiv u jiġbor b’mod definittiv id-dazju provviżorju impost fuq l-importazzjonijiet ta’ dihydromyrcenol li joriġina mill-Indja IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku') u b'mod partikolari l-Artikolu 9 tiegħu, Wara li kkunsidra l-proposta ppreżentata mill-Kummissjoni wara konsultazzjoni mal-Kumitat Konsultattiv, Billi: A. IL-PROĊEDURA 1. Il-miżuri provviżorji (1) Fis-27 ta' Lulju 2007, il-Kummissjoni imponiet, permezz tar-Regolament (KE) Nru 896/2007[2], (‘ir-Regolament provviżorju’) dazju anti-dumping provviżorju fuq l-importazzjonijiet fil-Komunità ta’ dihydromyrcenol li joriġina mill-Indja (il-‘pajjiż ikkonċernat’). (2) Ta' min jiftakar li l-investigazzjoni ta' dumping u ħsara kopriet il-perjodu mill-1 ta' Ottubru 2005 sat-30 ta' Settembru 2005 (‘perjodu ta' investigazzjoni’ jew ‘PI’). L-eżami tat-tendenzi rilevanti għall-analiżi tal-ħsara kopra l-perjodu mill-1 ta' Jannar 2003 sa tmiem il-PI (il-‘perjodu meqjus’). (3) L-indirizzi tal-produtturi Komunitarji mniżżla fil-premessa (7) tar-Regolament provviżorju huma kkoreġuti kif ġej: - Destilaciones Bordas Chinchurreta S.A., Dos Hermanas (Sevilla), Spanja; - Sensient Fragrances S.A., Granada, Spanja; - Takasago International Chemicals (Europe) S.A., Murcia, Spanja. 2. Proċedura sussegwenti (4) Wara l-impożizzjoni ta' dazju anti-dumping provviżorju fuq importazzjonijiet ta' dihydromyrcenol mill-Indja, il-partijiet kollha ngħataw il-fatti u l-kunsiderazzjonijiet essenzjali li r-Regolament provviżorju kien ibbażat fuqhom (il-kxif provviżorju). Il-partijiet kollha ngħataw perjodu fejn setgħu jagħmlu rappreżentazzjonijiet orali jew bil-miktub li għandhom x'jaqsmu ma' dan il-kxif. (5) Xi partijiet interessati ressqu kummenti bil-miktub. Dawk il-partijiet li talbu dan, ingħataw ukoll l-opportunità li jinstemgħu bil-kelma tal-fomm. Il-Kummissjoni kompliet tfittex u tivverifika t-tagħrif kollu li qieset meħtieġ għas-sejbiet definittivi tagħha. (6) Il-partijiet interessati kollha ġew informati bil-fatti u l-konsiderazzjonijiet essenzjali li fuq il-bażi tagħhom kien hemm il-ħsieb li tiġi rakkomandata l-impożizzjoni ta' dazju anti-dumping definittiv u l-ġbir definittiv ta' ammonti miksuba permezz tad-dazju provviżorju (il-‘kxif finali’). Il-partijiet interessati ġew mogħtija wkoll perjodu fejn setgħu jagħmlu rappreżentazzjonijiet wara dan il-kxif. Il-kummenti orali u miktuba sottomessi min-naħa tal-partijiet interessati ġew ikkunsidrati u, fejn dan kien f'loku, il-konklużjonjiet ġew modifikati skond dan. B. PRODOTT IKKONĊERNAT U PRODOTT SIMILI (7) Fin-nuqqas ta' xi kummenti rigward il-prodott ikkonċernat u l-prodott simili, il-premessi (9) sa (12) tar-Regolament provviżorju huma b'dan ikkonfermati. C. DUMPING 1. Il-valur normali (8) Wara l-impożizzjoni tal-miżuri provviżorji, il-produttur esportatur imsemmi fil-premessa (17) tar-Regolament provviżorju allega li l-analiżi mwettqa mill-Kummissjoni injorat ċerti elementi importanti li jaffettwaw l-ispiża tal-produzzjoni u, b'hekk, il-valur normali ta' determinazzjoni. Ikklejmja li l-valur normali tiegħu għandu jkun ibbażat fuq l-ispiża tal-produzzjoni tiegħu minflok ma’ jiġi ddeterminat fuq il-bażi tal-prezzijiet lokali fl-andament normali tal-kummerċ tal-produttur esportatur li jikkoopera l-ieħor. (9) L-ewwelnett, l-allegazzjonijiet imsemmija hawn fuq rigward l-ispiża tal-produzzjoni nstabu li ma kienux iġġustifikati. It-tieninett, skond l-Artikolu 2 tar-Regolament bażiku, il-metodoloġija applikata mill-Kummissjoni fid-determinazzjoni tal-valur normali għall-produttur esportatur ikkonċernat (ara l-premessa (17) tar-Regolament provviżorju) titqies bħala l-aktar addattata għar-raġunijiet li ġejjin: (i) il-produttur esportatur ikkonċernat m’għandu l-ebda bejgħ lokali tal-prodott simili u ta’ l-istess kategorija ġenerali tal-prodotti fil-PI, (ii) il-prodotti jistgħu jinbidlu perfettament ma’ xulxin u (iii) produttur esportatur wieħed ieħor biss ikkoopera fl-investigazzjoni. Barra minn hekk, jekk il-valur normali ma kienx imsejjes fuq il-prezzijiet tal-produttur Indjan l-ieħor, kien se jinħtieġ li jiġu ddeterminati l-ammonti għall-bejgħ, għall-ispejjeż ġenerali u amministrattivi u għall-qligħ skond l-Artikolu 2(6)(c) tar-Regolament bażiku. Kollox ma’ kollox, l-użu tal-prezzijiet tal-bejgħ lokali tal-produttur Indjan l-ieħor jidhru li huma l-aktar bażi rappreżentattiva biex jirriflettu l-kondizzjonijiet tal-bejgħ prevalenti fuq is-suq domestiku Indjan u b’hekk għall-istabbiliment tal-valur normali. Għalhekk it-talba ġiet irrifjutata. (10) Fid-dawl ta’ dan ta’ hawn fuq u fin-nuqqas ta' xi kummenti oħra dwar il-valur normali, il-premessi (13) sa (17) tar-Regolament provviżorju huma b'dan ikkonfermati. 2. Il-prezz ta’ esportazzjoni (11) Fin-nuqqas ta’ xi kummenti, il-premessa (18) tar-Regolament provviżorju hi b’dan ikkonfermata. 3. Tqabbil (12) Produttur esportatur sostna li l-Kummissjoni, meta ddeterminat għall-finijiet ta' tqabbil l-aġġustamenti għall-prezz ta' l-esportazzjoni, għamlet ċerti deduzzjonijiet mhux ġustifikati fir-rigward ta' ċerti elementi li jikkonċernaw l-ispejjeż tat-trasport, il-ġarr u l-kreditu. Il-Kummissjoni aċċettat il-klejm u rrevediet l-aġġustamenti rilevanti skond dan. (13) Fin-nuqqas ta’ xi kummenti oħra f’dan ir-rigward, il-premessa (19) tar-Regolament provviżorju hija b’dan ikkonfermata. 4. Marġini tad-dumping (14) Wara l-impożizzjoni tal-miżuri provviżorji, parti waħda argumentat li għal dawk il-produtturi esportaturi li ma kkooperawx, għandu jiġi kkalkulat marġni tad-dumping ogħla msejjes fuq il-prezzijiet CIF l-aktar baxxi tal-produtturi esportaturi li kkooperaw. F’dan ir-rigward, ġie nnutat li ma nstabu l-ebda indikazzjonijiet li juru li l-kumpaniji li ma kkooperawx kienu qegħdin jiddampjaw fil-PI fuq livell ogħla mill-kumpaniji li kkooperaw. Min-naħa l-oħra, tqabbil bejn id- data ta' l-Eurostat rigward l-importazzjonijiet li joriġinaw mill-Indja u l-volum u l-valur ta' l-esportazzjonijiet lill-Komunità rrapportati mill-produtturi esportaturi li jikkooperaw juri li (i) il-volum ta’ importazzjonijiet fil-Komunità minn kwalunkwe produttur esportatur li ma kkooperax irrappreżenta inqas minn 20 % ta’ l-importazzjonijiet totali mill-Indja fil-PI (il-proporzjon preċiż ma jistax jinkixef minħabba raġunijiet ta’ kunfidenżjalità) u (ii) il-prezzijiet mitluba minn kwalunkwe produttur li ma jesportax fuq is-suq Komunitarju kienu mid-dehra ogħla minn dawk mitluba mill-kumpaniji li jikkooperaw. Għalhekk, dan il-klejm ġiet miċħuda. (15) Wara l-kxif finali, l-istess parti tenniet l-klejm ta’ hawn fuq rigward il-marġni ta’ dumping ta’ kwalunkwe produttur esportatur li ma jikkooperax. L-ebda argument ġdid ma tressaq, li jista’ jbiddel il-konklużjonijiet magħmula fil-premessa 0 hawn fuq. Il-parti kkonċernata żiedet biss li ma setgħetx tivverifika d- data ta’ importazzjoni użata fl-analiżi li saret mill-Kummissjoni, billi kienet allegatament miżmuma kunfidenzjali. Il-kumpanija kienet infurmata li l-volum ta’ importazzjoni u l-prezz ta’ importazzjoni medju kienu stabbiliti fid-dettall fil-premessi (38) u (39) tar-Regolament provviżorju u li l-għajn ta’ l-istatistika, jiġifieri Eurostat, kienet miftuħa għall-pubbliku. B’hekk, il-kumpanija ma kienet fl-ebda każ ipprojbita milli tivverifika l-konklużjonijiet tal-Kummissjoni u tiddefendi jeddijietha. Għalhekk, il-klejm ġiet miċħuda. (16) Fid-dawl ta' dak li ntqal hawn fuq, il-marġini tad-dumping definittivi riveduti, espressi bħala perċentwali tal-prezz tal-fruntiera tal-Komunità CIF, dazju mhux imħallas, huma dawn li ġejjin: IL-KUMPANIJA | IL-MARġINU TA’ DUMPING DEFINITTIV | NEERU ENTERPRISES, RAMPUR | 3,1 % | PRIVI ORGANICS LIMITED, MUMBAI | 7,5 % | IL-KUMPANIJI L-OħRA KOLLHA | 7,5 % | D. IL-ĦSARA (17) Wara l-impożizzjoni tal-miżuri provviżorji, produttur esportatur qal li l-produttur Komunitarju li kien għamel importazzjonijiet sostanzjali ta’ dihydromyrcenol mill-Indja fil-PI (ara l-premessa (25) tar-Regolament provviżorju) għandu jiġi eskluż mid-definizzjoni ta’ l-industrija Komunitarja u għaldaqstant l-analiżi tal-ħsara, kif ukoll id-determinazzjoni tal-livell tat-tneħħija tal-ħsara. F’dan ir-rigward, ġie mfakkar li l-produttur Komunitarju kkonċernat ma biddilx in-negozju ewlieni tiegħu minn produzzjoni għall-importazzjoni. Tabilħaqq, kien għamel l-importazzjonijiet imsemmija hawn fuq mill-Indja b’mod partikolari sabiex iżomm il-produzzjoni tiegħu stess tal-prodott simili vijabbli. Għalhekk, ma teżisti l-ebda raġuni għall-esklużjoni ta’ din il-kumpanija mill-industrija Komunitarja. Barra minn hekk, ġie osservat li anki jekk il-produttur ikkonċernat ġie eskluż mid-definizzjoni ta’ l-industrija Komunitarja, is-sejba tal-ħsara ma kinetx se tkun differenti. Għalhekk, il-klejm ġiet miċħuda. (18) L-istess produttur esportatur argumenta wkoll li l-qagħda ekonomika globali tal-produtturi Komunitarji kienet tajba ħafna; b’mod partikolari, kien allegatament tjieb b’mod sinifikanti fl-2005 u fl-PI u tali tendenza pożittiva wisq probabbilment tkompli fil-ġejjieni qrib skond dan l-esportatur. Dawn il-konklużjonijiet issejsu fuq l-iżvilupp tal-produzzjoni ta’ l-industrija Komunitarja u l-volum tal-bejgħ, l-istokkijiet u s-sehem tas-suq ippreżentati fil-premessi (45) sa (47) tar-Regolament provviżorju. Dan l-argument ma jistax jiġi aċċettat billi ma jikkunsidrax kif xieraq li kien hemm waqgħa drammatika fil-prezzijiet tal-bejgħ ta’ dihydromyrcenol fil-Komunità (ara l-premessi (47) sa (49) tar-Regolament provviżorju), u li l-industrija Komunitarja rnexxielha biss iżżid il-produzzjoni u l-volum tal-bejgħ tagħha u, b’hekk, iżżomm is-sehem tagħha fuq is-suq Komunitarju li qiegħed jikber akkost telf kbir, waqgħa fil-fatturat ta’ l-investiment u l-fluss ’il barra tal-flus. Għalhekk, il-klejm ġiet miċħuda. (19) Wara l-aħħar kxif, il-produttur esportatur imsemmi fil-premessa 0 hawn fuq tenna l-klejm tiegħu u żied li l-Kummissjoni ma kinetx analizzat kif xieraq il-qagħda tal-produttur Komunitarju kkonċernat, jiġifieri l-produttur li kien għamel importazzjonijiet sostanzjali tal-prodott ikkonċernat. B’mod partikolari, l-aspetti li ġejjin allegatament ma kinux analizzati. (i) il-perċentwali tal-produzzjoni Komunitarja totali tal-prodott ikkonċernat irrappreżentat minn dan il-produttur importatur; (ii) in-natura ta’ l-interess ta’ dan il-produttur importatur fl-importazzjoni; (iii) il-livell tan-natura fuq terminu ta’ żmien twil ta’ l-impenn muri minn dan il-produttur importatur għall-produzzjoni lokali għall-kuntrarju li titkompla l-importazzjoni; u (iv) il-proporzjon ta’ l-importazzjonijiet għall-produzzjoni domestika għal dan il-produttur importatur. (20) F’dan ir-rigward, ġie nnutat li l-punti kollha mqajmin rigward il-qagħda tal-produttur Komunitarju kkonċernat kienu tassew ġew analizzati kif xieraq; Madankollu, ċerti dettalji ma setgħux jinkixfu minħabba n-natura kunfidenzjali tagħhom. Kif jidher mill-premessa (25) tar-Regolament provviżorju u l-premessa 0 hawn fuq, ir-raġunijiet ewlenin għal nuqqas ta’ esklużjoni tal-produttur ikkonċernat mid-definizzjoni ta’ l-industrija Komunitarja, u mill-produzzjoni Komunitarja kienu (i) in-natura ta’ l-interess tagħha fl-importazzjoni (jiġifieri kien jimporta l-prodott ikkonċernat sabiex iżomm il-produzzjoni tiegħu fil-Komunità tal-prodott simili vijabbli ), u (ii) l-impatt marġinali tas-sitwazzjoni tiegħu fuq is-sitwazzjoni globali ta’ l-industrija Komunitarja (jiġifieri l-fatt li l-esklużjoni possibbli tiegħu ma tbiddilx is-sejbiet tal-ħsara). Fl-aħħar, ma hemmx għalfejn jingħad li permess tas-sostenn ta’ l-ilment u tal-kooperazzjoni bis-sħiħ ma' l-investigazzjoni, dan il-produttur immira li jikkontrolla l-influss ta’ l-importazzjonijiet dumped mill-Indja. Għalhekk wera b’mod ċar l-impenn tiegħu lejn il-produzzjoni domestiku għall-kuntrarju li titkompla l-importazzjoni.. L-allegazzjonijiet imsemmija fil-premessa (17) hawn fuq għalhekk huma miċħuda. (21) B’referenza għall-premessa (41) tar-Regolament provviżorju, produttur esportatur wieħed ressaq li l-waqgħa fil-prezz kellu jissejjes fuq il-prezz ta’ l-importazzjoni medju mill-Indja aktar milli l-prezzijiet ta’ importazzjoni tal-produtturi esportaturi li jikkooperaw. F’dan ir-rigward, hu osservat li minħabba l-livell ta’ kooperazzjoni f’dan il-każ, jiġifieri aktar minn 80 %, u billi l-istatistika ta’ l-importazzjoni totali tissejjes fuq kodiċi ex NM, jiġifieri li jistgħu jinkludu ċerta kwantità ta’ prodotti għajr id-dihydromyrcenol (ara l-premessa (36) tar-Regolament provviżorju), it-tqabbil tal-prezz imsejjes fuq il-prezz ta’ importazzjoni medju se jkun ħafna inqas preċiż mill-marġnijiet tat-twaqqigħ tal-kumpanija individwali stabbiliti. Għalhekk, il-klejm ġiet miċħuda. (22) Fid-dawl ta’ dak li ntqal hawn fuq u fin-nuqqas ta' xi kummenti oħra dwar il-ħsara, il-premessi (23) sa (56) tar-Regolament provviżorju huma b'dan ikkonfermati. E. IL-KAWŻALITÀ (23) Wara l-impożizzjoni tal-miżuri provviżorji, produttur esportatur wieħed ikklejmja li l-importazzjonijiet mill-Indja ma kinux ikkawżaw ħsara lill-industrija Komunitarja minħabba li l-prezz tagħhom kien qiegħed jiżdied u s-sehem tas-suq tagħhom niżel b’2.4 punti ta’ perċentwali fil-PI. Dan ir-raġunament iħalli barra bosta aspetti importanti ta’ l-iżvilupp ta’ l-importazzjonijiet dumped mill-Indja u tal-qagħda tas-suq Komunitarju. Kif ġie muri fil-premessi (38) sa (42) tar-Regolament provviżorju, il-volum ta’ l-importazzjonijiet dumped tal-prodott ikkonċernat mill-Indja fil-Komunità żdied minn madwar 25 000 kilogrammi fl-2003 għal madwar 760 000 kilogrammi fil-PI. Is-sehem tas-suq ta’ dawn l-importazzjonijiet żdied minn 0.7 % fl-2003 għal 17.3 % fil-PI. It-tnaqqis żgħir tas-sehem tagħhom fil-PI kien minħabba espansjoni f'daqqa tas-suq Komunitarju f'dan il-perjodu, aktar milli tnaqqis fil-volum tagħhom. tabilħaqq, il-volum ta’ l-importazzjonijiet dumped mill-Indja komplew jiżdiedu fil-PI, għalkemm mhux bl-istess rata bħal fil-perjodu preċedenti. Globalment, il-preżenza ta’ l-importazzjonijiet dumped mill-Indja fuq is-suq Komunitarju żdiedu b’mod ħafna aktar sinifikanti milli l-konsum Komunitarju fuq il-perjodu kkunsidrat. Fl-aħħar ġie mfakkar li l-importazzjonijiet dumped mill-Indja waqqgħu l-prezzijiet ta’ l-industrija Komunitarja b’marġnijiet sostanzjali. Iż-żieda ta’ importazzjonijiet dumped bi prezzijiet li jwaqqgħu b'mod sinifikattiv il-prezzijiet ta’ l-industrija Komunitarja ħabtet b'mod ċar ma' żmien b'sitwazzjoni li saret agħar ta’ l-industrija Komunitarja. Għalhekk, il-klejm ġiet miċħuda. (24) L-istess produttur esportatur kompla jargumenta li kwalunkwe ħsara li ġarrbet l-industrija Komunitarja kien tort tagħha. Huma allegaw li, kieku mhux hekk, ma kienx possibbli li wieħed issofri telf f’ambjent fejn id-domanda qiegħda tiżdied, bi preżżijiet ogħla, għaldaqstant bejgħ u fatturat ogħla u produttività dejjem iżjed. Bħala spjegazzjoni possibbli, din il-parti kkwotat iż-żieda fil-paga medja b’24 % mill-2003 sal-PI. (25) L-ewwelnett, għalkemm il-prezz tal-bejgħ ta’ l-industrija Komunitarja fis-suq Komunitarju żdied bi 2 % bejn l-2005 u l-PI, kien aktar minn 30 % inqas mill-2003, filwaqt li l-volum tal-bejgħ ta’ l-industrija Komunitarja żdied biss bi 22 % bejn l-2003 u l-PI (ara l-premessa (47) tar-Regolament provviżorju). Għaldaqstant, id-dħul tal-bejgħ ta’ l-industrija Komunitarja fis-suq Komunitarju naqas b'mod sinifikanti, jiġifieri b’madwar 15 % tul il-perjodu meqjus. It-tieninett, l-iżvilupp ta’ l-ispiża tax-xogħol medju għandu jidher flimkien mat-tendenzi ta’ l-impjieg l-produttività. Kif spjegat fil-premessa (51) tar-Regolament provviżorju, iż-żieda ta’ 25 % tul il-perjodu meqjus ta’ l-ispiża tal-ħidma għal kull ħaddiem kienet minħabba, inter alia , il-bidliet fl-istruttura ta’ impjieg lejn sehem ogħla ta’ l-impjieg kwalifikat. Iċ-ċifri kkonfermaw li dawn il-bidliet wasslu għal produttività ogħla, li min-naħa tagħha kkumpensat il-medja ogħla ta’ l-ispiża tax-xogħol. Bħala riżultat, l-ispiża tax-xogħol totali għal kull unità baqgħet l-istess. Barra minn hekk, il-produzzjoni tad-dihydromyrcenol ma teħtieġx ħafna xogħol. Għalhekk hu kkunsidrat li ż-żieda fil-pagi ma setax ikkontribwixxa għat-telf ta’ l-industrija Komunitarja. Għalhekk, il-klejm ġiet miċħuda. (26) Wara l-aħħar kxif, l-istess produttur esportatur ressaq ħafna argumenti ġodda rigward il-kawżalità Dawn jistgħu jitqassru kif ġej: (i) il-ħsara kienet tort l-importazzjonijiet tal-prodott ikkonċernat magħmula mill-produttur Komunitarju stess imsemmi fil-premessa 0 hawn fuq; (ii) il-ħsara kienet tort l-investimenti enormi magħmula mill-industrija Komunitarja stess fil-kapaċità ta’ produzzjoni ġdida tagħhom u mis-self meħud għal dan il-għan minn istituzzjonijiet finanzjarji; (iii) l-iżvilupp tal-bejgħ ta’ l-esportazzjoni ta’ l-industrija Komunitarja ma kienx analizzat; (iv) il-ħsara kienet tort iż-żieda magħmula apposta fil-kapaċità ta’ produzzjoni u l-impjieg ta’ xogħol kwalifikat supplimentari u, b’hekk, iż-żieda fl-ispejjeż ta’ produzzjoni. (27) B’rigward għal dawn l-argumenti l-ġodda, ġie osservat li (i) l-importazzjonijiet tal-prodott ikkonċernat magħmula minn wieħed mill-produtturi Komunitarji ma setgħux affettwaw is-sitwazzjoni globali ta' l-industrija Komunitarja billi kienu minuri (ara l-premessi 0 sa (18) hawn fuq). Barra min hekk, ġie mfakkar li dawn l-importazzjonijiet saru bħala reazzjoni għall-influss normali ta’ l-importazzjonijiet dumped mill-Indja u t-telf ikkawżat lill-industrija Komunitarja minnha, jiġifieri wara li l-ħsara materjali kienet diġà seħħet; (ii) l-ebda investiment ġdid ta’ kwalunkwe tip ma seħħ fil-kapaċità tal-produzzjoni tul il-perjodu meqjus; għall-kontra, il-kapaċità baqgħet l-istess u l-investiment naqas sinifikament (ara l-premessi (45) u (49) tar-Regolament provviżorju); (iii) ir-rendiment ta’ l-esportazzjoni ta’ l-industrija Komunitarja ġie analizzat fil-premessa (68) tar-Regolament provviżorju u ma nstabx jikser ir-rabta ta’ kawżalità; u (iv) l-ebda xogħol supplimentari ma ġie impjegat mill-industrija Komunitarja. Kif jidher fil-premessa (51) tar-Regolament provviżorju, l-impjieg naqas bi 15 % bejn l-2003 u l-PI. Il-bidliet fl-istrutturi ta’ l-impjieg inkisbu bit-tkeċċija ta’ impjegati mhux kwalifikati. B’rigward għall-kapaċità tal-produzzjoni, ġie mfakkar li ma kien hemm l-ebda espansjoni ta' kwalunkwe tip. L-argumenti msemmija fil-premessa (24) hawn fuq għalhekk ġew miċħuda. (28) Fid-dawl ta’ dak li ntqal hawn fuq u fin-nuqqas ta' xi kummenti oħra dwar il-kawżalità, il-premessi (57) sa (76) tar-Regolament provviżorju huma b'dan ikkonfermati. F. L-INTERESS KOMUNITARJU (29) Produttur esportatur wieħed ressaq li l-miżuri li jimponu se jfixklu bil-kbir lill-importaturi u lill-utenti fil-Komunità, u b’hekk iqiegħdu fil-periklu eluf ta’ impjiegi u dħul tat-taxxa, iżda ma ppreżenta l-ebda xhieda f’dan ir-rigward. Dawn l-allegazzjonijiet tqiesu irrelevanti. Tabilħaqq, l-ebda wieħed mill-importaturi u utenti ma oppona l-konklużjonijiet provviżorji rigward l-interess tagħhom (ara l-premessi (86) u (88) tar-Regolament provviżorju) li wera li ma kienx probabbli li dawn il-partijiet jiġu affettwati b’mod sostanzjali minn kwalunkwe miżuri anti-dumping. Għalhekk, il-klejm ġiet miċħuda. Il-produttur esportatur kien infurmat ukoll li l-produtturi esportaturi mhumiex normalment meqjusa bħala partijiet ikkonċernati mill-analiżi ta’ interess Komunitarju. (30) Wara l-kxif finali, dan il-produttur esportatur tenna l-klejm tiegħu u ressaq li kellu d-dritt jikkummenta dwar kwalunkwe aspett tal-proċedimenti anti-dumping, interess Komunitarju inkluż. Madankollu, l-ebda argument sostanzjat ma tressaq, li jista’ jbiddel il-konklużjonijiet magħmula fil-premessa 0 hawn fuq. B’rigward għad-drittijiet tal-produttur esportatur biex iqajjem il-kummenti dwar kwalunkwe aspett tal-proċediment, ġie nnutat li huma tabilħaqq ma kinux ipprojbiti milli jagħmlu dan. Madankollu, skond l-Artikolu 21(2) tar-Regolament bażiku, dawn il-partijiet normalment mhumiex ikkonċernati mill-analiżi ta' interess Komunitarju u l-kummenti tagħhom jistgħu ma jingħataw kas, b’mod partikolari meta ma huma sostnuti minn ebda xhieda fattwali. (31) Fin-nuqqas ta’ kwalunkwe kumment dwar l-interess Komunitarju, il-premessi (77) sa (90) stipulati fir-Regolament provviżorju huma b’dan ikkonfermati. G. MIŻURI ANTI-DUMPING DEFINITTIVI 1. Il-livell li fih titneħħa l-ћsara (32) Ġie mfakkar li produttur esportatur wieħed ressaq li l-produttur Komunitarju li kien għamel importazzjonijiet sostanzjali ta’ dihydromyrcenol mill-Indja fil-PI għandu jiġi eskluż mid-definizzjoni ta’ l-industrija Komunitarja u għaldaqstant id-determinazzjoni tal-livell tat-tneħħija tal-ħsara għandha tissejjes fuq iż-żewġ produttur Komunitarji li fadal biss. Kif spjegat fil-premessi 0 u (14) hawn fuq, dan il-klejma nstab li ma kienx iġġustifikat. Minħabba dan u fin-nuqqas ta’ xi kummenti oħra dwar il-livell tat-tneħħija tal-ħsara, il-premessi (92) sa (94) tar-Regolament provviżorju huma b'dan ikkonfermati. 2. Il-forma u l-livell tal-miżuri (33) Fid-dawl tal-preċedenti u b'konformità ma' l-Artikolu 9(4) tar-Regolament bażiku, għandu jiġi impost dazju anti-dumping definittiv, fil-livell tal-marġini ta' dumping misjuba, billi għaż-żewġ produtturi esportaturi li kooperaw, il-livell tat-tneħħija tal-ħsara nstab li kienu ogħla mill-marġini ta' dumping. (34) B’referenza għall-premessi 0 sa (14) hawn fuq, ġie meqjus xieraq li jiġi stabbilit id-dazju għal kwalunkwe kumpanija oħra, li ma kinetx ikkooperat fl-investigazzjoni, fuq il-livell tad-dazju ogħla li għandu jiġi impost fuq il-kumpaniji li jikkooperaw. (35) Fuq il-bażi ta' dan ta’ hawn fuq, l-ammonti ta' dazju definittiv huma kif ġej: IL-PRODUTTUR | DAZJU ANTI-DUMPING | NEERU ENTERPRISES, RAMPUR | 3,1 % | IL-KUMPANIJI L-OħRA KOLLHA (KIF UKOLL PRIVI ORGANICS LIMITED, MUMBAI) | 7,5 % | (36) Wara li saru magħrufa l-fatti essenzjali u l-konsiderazzjonijiet li fuq il-bażi tagħhom kien maħsub li ssir rakkomandazzjoni li jiġu imposti dazji definittivi ta' anti-dumping, Neeru Enterprises ipproponiet impenn fuq il-prezz skond l-Artikolu 8(1) tar-Regolament bażiku. Barra minn hekk, ġie nnutat li fl-aħħar snin, il-prodott ikkonċernat wera volatilità konsiderevoli fil-prezzijiet u għaldaqstant mhux addattat għal impenn ta’ prezzijiet iffissat. Bħala approċċ alternattiv, ġiet prevista l-possibbiltà ta’ tqegħid f’indiċi tal-prezz ta’ importazzjoni minimu għall-prezz tal-materja prima ewlenija, b’mod partikolari l-alpha-pinene. Madankollu, din l-alternattiva nstabet li ma kinetx taħdem għar-raġunijiet li ġejjin: (i) iċ-ċaqliq fil-prezz tal-prodott ikkonċernat ma jistax jiġi spjegat biżżejjed miċ-ċaqliq fil-prezz ta’ l-alpha-pinene, u (ii) l-alpha-pinene mhux prodott ta’ kumdità li għalih tkun disponibbli kwalunkwe statistika aċċessibbli ġeneralment li turi l-prezzijiet tas-suq tagħha. Fuq il-bażi ta’ dan ta’ hawn fuq, ġie konkluż li kwalunkwe twaqqigħ fil-prezz mhux prattiku f’dan il-każ u għalhekk ma jistax jiġi aċċettat. L-esportatur ikkonċernat ġie infurmat b'dan u ngħata l-opportunità li jikkummenta. Madankollu, il-kummenti tiegħu ma biddlux il-konklużjoni ta' hawn fuq. (37) Ir-rata tad-dazju kontra d-dumping individwali ta' kull kumpanija speċifikata f'dan ir-Regolament kienet stabbilita fuq il-bażi tas-sejbiet ta' din l-investigazzjoni. Għalhekk, din tirrifletti s-sitwazzjoni misjuba waqt dik l-investigazzjoni rigward din il-kumpanija. Ir-rata tad-dazju (b'kuntrast mad-dazju applikabbli fil-pajjiżi kollha tal-"kumpaniji kollha l-oħra") hija għaldaqstant esklużivament applikabbli għal importazzjonijiet ta' prodotti li joriġinaw mill-pajjiż ikkonċernat u maħduma mill-kumpanija u għaldaqstant mill-entità legali speċifika msemmija. Prodotti importati li jkunu maħduma minn xi kumpanija oħra li mhijiex imsemmija b'mod speċifiku fil-parti operattiva ta' dan ir-Regolament bl-isem u l-indirizz tagħha, inkluż entitajiet relatati ma' dawk imsemmija b'mod speċifiku, ma jistgħux jibbenefikaw minn din ir-rata u għandhom ikunu suġġetti għal rata ta' dazju applikabbli għall-"kumpaniji l-oħra kollha'." (38) Kwalunkwe klejm li jitlob l-applikazzjoni ta’ din ir-rata ta’ dazju anti-dumping gћal kumpaniji individwali (eż. wara bdil fl-isem ta l-entità jew wara li jiġu stabbiliti entitajiet ġodda tal-produzzjoni jew tal-bejgћ) gћandha tiġi minnufih indirizzata lill-Kummissjoni bl-informazzjoni kollha rilevanti, b’mod partikolari fir-rigward ta’ kwalunkwe modifikazzjoni fl-attivitajiet tal-kumpanija marbuta mal-produzzjoni, mal-bejgћ domestiku u ma’ dak ta’ l-esportazzjoni u li jkunu assoċjati, per eżempju, ma’ dik il-bidla fl-isem jew ma’ dik il-bidla fl-entitajiet tal-produzzjoni u tal-bejgћ. Jekk ikun hemm bżonn, ir-Regolament ikun imbagħad emendat kif xieraq billi tiġi aġġornata l-lista ta' kumpaniji li jgawdu minn rati ta' dazju individwali. 3. Ġbir ta' dazju provviżorju (39) Fid-dawl tal-kobor tal-marġini ta' dumping misjuba u fid-dawl tal-livell ta' ħsara kkawżat lill-industrija Komunitarja, tqies li hemm bżonn li l-ammonti assigurati permezz tad-dazju anti-dumping provviżorju impost mir-Regolament provviżorju, jiġifieri r-Regolament tal-Kummissjoni (KE) Nru 896/2007, jinġabru definittivament sa l-ammont ta' dazju definittivament impost minn dan ir-Regolament. Fejn id-dazju definittiv ikun anqas mid-dazju provviżorju, id-dazju għandu jkun ikkalkulat mill-ġdid u l-ammonti żgurati li jaqbżu r-rata definittiva tad-dazju għandhom jiġu rilaxxati, ADOTTAT DAN IR-REGOLAMENT: Artikolu 1 1. Hawnhekk, dazju anti-dumping definittiv hu impost fuq l-importazzjonijiet ta’ dihydromyrcenol ta’ purità bil-piż ta 93 % jew aktar, li jaqa’ taħt il-kodiċi NM ex 2905 22 90 (Kodiċi TARIC 2905 22 90 10), li joriġina mill-Indja. 2. Ir-rata tad-dazju ta’ l-anti-dumping definittiv applikabbli għall-prezz nett, ħieles fil-fruntiera Komunitarja, qabel id-dazju, tal-prodotti mmanufatturati mill-kumpaniji mniżżla hawn taħt għandha tkun kif ġej: IL-PRODUTTUR | DAZJU ANTI-DUMPING (%) | KODIċI TARIC SUPPLIMENTARI | NEERU ENTERPRISES, RAMPUR, L-INDJA | 3,1 | A827 | IL-KUMPANIJI L-OħRA KOLLHA | 7,5 | A999 | 3. Sakemm ma jkunx speċifikat mod ieћor, għandhom japplikaw id-dispożizzjonijiet dwar id-dazji tad-dwana li huma fis-seħħ. Artikolu 2 Ammonti żgurati permezz tad-dazji provviżorji kontra d-dumping skond ir-Regolament tal-Kummissjoni (KE) Nru 896/2007 dwar importazzjonijiet ta’ dihydromyrcenol ta’ purità bil-piż ta’ 93 % jew aktar, li jaqa’ taħt il-kodiċi NM ex 2905 22 90 (kodiċi TARIC 2905 22 90 10), u li joriġinaw mir-Repubblika tal-Poplu taċ-Ċina, għandhom definittivament jinġabru skond ir-regoli stipulati hawn taħt. L-ammonti miġbura li huma iżjed mill-ammont tad-dazju anti-dumping definittiv għandhom jiġu rilaxxati. Artikolu 3 Dan ir-Regolament għandu jidħol fis-seħħ l-għada ta’ meta ssir il-pubblikazzjoni tiegħu fil- Ġurnal Uffiċjali ta’ l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, […] Għall-Kunsill Il-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17). [2] ĠU L 196, 28.7.2007, p. 3.